title: Provedbena uredba Komisije (EU) 2019/635 оd 16. travnja 2019. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla („Lechazo de Castilla y León” (ZOZP))

text:
                  24.4.2019

                  HR

                  Službeni list Europske unije

                  L 109/4

         PROVEDBENA UREDBA KOMISIJE (EU) 2019/635
         оd 16. travnja 2019.
         o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla („Lechazo de Castilla y León” (ZOZP))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Španjolske za odobrenje izmjene specifikacije za zaštićenu oznaku zemljopisnog podrijetla „Lechazo de Castilla y León”, registriranu u skladu s Uredbom Komisije (EZ) br. 2107/1999 (2).

                     (2)

                     Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe objavila zahtjev za izmjenu u Službenom listu Europske unije (3).

                     (3)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

               DONIJELA JE OVU UREDBU:

            Članak 1.
            Odobrava se izmjena specifikacije objavljena u Službenom listu Europske unije povezana s nazivom „Lechazo de Castilla y León” (ZOZP).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 16. travnja 2019.

                  Za Komisiju,

                  u ime predsjednika,

               Phil HOGAN

                  Član Komisije

            (1)  SL L 343, 14.12.2012., str. 1.

            (2)  Uredba Komisije (EZ) br. 2107/1999 od 4. listopada 1999. o dopuni Priloga Uredbi (EZ) br. 2400/96 o upisu određenih naziva u „Registar zaštićenih oznaka izvornosti i zaštićenih oznaka zemljopisnog podrijetla” kako je predviđeno u Uredbi Vijeća (EEZ) br. 2081/92 o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode (SL L 258, 5.10.1999., str. 3.).

            (3)  SL C 432, 30.11.2018., str. 3.


title: Provedbena uredba Komisije (EU) 2019/637 оd 23. travnja 2019. o odobravanju kolekalciferola kao aktivne tvari za uporabu u biocidnim proizvodima vrste 14 (Tekst značajan za EGP.)

text:
                  24.4.2019

                  HR

                  Službeni list Europske unije

                  L 109/13

         PROVEDBENA UREDBA KOMISIJE (EU) 2019/637
         оd 23. travnja 2019.
         o odobravanju kolekalciferola kao aktivne tvari za uporabu u biocidnim proizvodima vrste 14
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 9. stavak 1. točku (a),
         budući da:

                     (1)

                     Nadležno ocjenjivačko tijelo Švedske 19. travnja 2013. primilo je zahtjev u skladu s člankom 11. stavkom 1. Direktive 98/8/EZ Europskog parlamenta i Vijeća (2) za uvrštenje aktivne tvari kolekalciferola u Prilog I. toj direktivi za uporabu u biocidnim proizvodima vrste 14, rodenticidi, kako je opisana u Prilogu V. Direktivi 98/8/EZ, koja odgovara vrsti proizvoda 14 kako je opisana u Prilogu V. Uredbi (EU) br. 528/2012.

                     (2)

                     U skladu s člankom 8. stavkom 1. Uredbe (EU) br. 528/2012 nadležno ocjenjivačko tijelo Švedske 15. travnja 2016. podnijelo je Europskoj agenciji za kemikalije („Agencija”) izvješće o ocjeni i svoje preporuke.

                     (3)

                     Odbor za biocidne proizvode usvojio je 13. prosinca 2017. mišljenje Agencije (3), uzimajući u obzir zaključke nadležnog ocjenjivačkog tijela.

                     (4)

                     U tom je mišljenju navedeno da je kolekalciferol prohormon te da stoga ispunjava kriterije iz Delegirane uredbe Komisije (EU) 2017/2100 (4) na temelju kojih se smatra da ima svojstva endokrine disrupcije koja mogu imati štetne učinke na ljude. Kolekalciferol stoga ispunjava kriterij za isključivanje utvrđen u članku 5. stavku 1. točke (d) Uredbe (EU) br. 528/2012.

                     (5)

                     Osim toga, u tom je mišljenju navedeno da uporaba proizvoda koji sadržavaju kolekalciferol izaziva zabrinutost u pogledu primarnog i sekundarnog trovanja, čak i ako se primjenjuju restriktivne mjere upravljanja rizikom, te stoga kolekalciferol ispunjava i kriterij za potencijalne tvari za zamjenu u skladu s člankom 10. stavkom 1. točkom (e) Uredbe (EU) br. 528/2012.

                     (6)

                     U skladu s člankom 5. stavkom 2. Uredbe (EU) br. 528/2012 aktivna tvar koja ispunjava jedan od kriterija za isključivanje može se odobriti samo ako se dokaže da je ispunjen barem jedan od uvjeta za odstupanje utvrđenih u tom članku.

                     (7)

                     U skladu s člankom 10. stavkom 3. Uredbe (EU) br. 528/2012 Agencija je od 17. srpnja 2017. do 15. rujna 2017. provela javno savjetovanje radi prikupljanja relevantnih informacija, uključujući informacije o dostupnim zamjenama. (5)

                     (8)

                     Osim toga, Komisija je od 7. veljače 2018. do 7. travnja 2018. provela posebno javno savjetovanje radi prikupljanja informacija o tome jesu li ispunjeni uvjeti za odstupanje iz članka 5. stavka 2. Uredbe (EU) br. 528/2012. Komisija je objavila doprinose prikupljene u okviru tog savjetovanja. (6)

                     (9)

                     U okviru Stalnog odbora za biocidne proizvode s državama članicama raspravljalo se o informacijama prikupljenima u okviru tih dvaju javnih savjetovanja, o dosadašnjem iskustvu odobravanja rodenticida i obnavljanja odobrenja antikoagulantnih aktivnih tvari koje se upotrebljavaju u rodenticidima te o informacijama o dostupnosti alternativnih tvari za antikoagulantne rodenticide iz Priloga 1. Završnom izvješću Komisije o mjerama za smanjenje rizika za antikoagulantne rodenticide kao biocidne proizvode (7).

                     (10)

                     Glodavci mogu prenositi patogene organizme koji uzrokuju mnoge zoonoze, koje mogu biti vrlo opasne za zdravlje ljudi ili životinja. I antikoagulantne aktivne tvari, koje su trenutačno najčešće aktivne tvari u rodenticidima, ispunjuju kriterije za isključivanje iz članka 5. stavka 1. Uredbe (EU) br. 528/2012 jer su razvrstane kao reproduktivno toksične tvari kategorije 1B te je većina tih tvari postojana, bioakumulativna i toksična (PBT) ili vrlo postojana i vrlo bioakumulativna (vPvB). Druge alternativne aktivne tvari koje su trenutačno odobrene za vrstu proizvoda 14 i na koje se ne primjenjuje isključivanje, a to su ugljikov dioksid, alfakloraloza, aluminijev fosfid, vodikov cijanid i oklasak kukuruza u prahu, po prirodi su ograničene i imaju ograničene uvjete uporabe. Nekemijske metode kontrole ili prevencije za glodavce, kao što su mehaničke i električne zamke odnosno zamke s ljepilom, možda nisu dovoljno učinkovite i mogla bi se postaviti pitanja jesu li humane te uzrokuju li glodavcima nepotrebnu patnju.

                     (11)

                     Kad bi se kolekalciferol odobrio, uveo bi se na tržište kao nova aktivna tvar koja bi bila korisna u borbi protiv sve veće otpornosti glodavaca na antikoagulantne aktivne tvari jer djeluje potpuno drukčije od antikoagulantnih tvari. Osim toga, kad bi kolekalciferol bio dostupan, mogla bi se smanjiti uporaba antikoagulantnih aktivnih tvari, a posebno tvari iz njihove druge generacije, koje su najjače. Stoga kolekalciferol u budućnosti može doprinijeti osiguravanju zadovoljavajućeg nadzora nad populacijama glodavaca u okviru integriranog pristupa kontroli štetočina jer bi se upotrebljavao uz prethodno navedene alternativne tvari koje ne zadovoljavaju kriterije za isključivanje te bi se mogla smanjiti uporaba antikoagulantnih aktivnih tvari u rodenticidima.

                     (12)

                     Osim toga, nedovoljna kontrola glodavaca može imati ozbiljne negativne posljedice za zdravlje ljudi i životinja te za okoliš, a može utjecati i na percepciju javnosti u pogledu sigurnosti ljudi kad je riječ o izloženosti glodavcima te u pogledu sigurnosti niza gospodarskih aktivnosti kojima glodavci mogu štetiti, što može dovesti do gospodarskih i društvenih posljedica. Iako kolekalciferol ima svojstva endokrine disrupcije, može se smatrati da je njegov opći toksikološki i ekotoksikološki profil bolji od profila antikoagulantnih aktivnih tvari jer se ne razvrstava kao reproduktivno toksična tvar kategorije 1B ni kao PBT ili vPvB. Kolekalciferol je vitamin D3 i u odgovarajućoj količini nužan je element za život ljudi, a očekuje se da će, ako se bude upotrebljavao kao rodenticid, uzrokovati manji rizik za ljude nego antikoagulantne aktivne tvari. Rizici za zdravlje ljudi i životinja te za okoliš koji su posljedica uporabe proizvoda koji sadržavaju kolekalciferol mogu se smanjiti poštovanjem određenih specifikacija i uvjeta. Kao što je već navedeno, kolekalciferol u budućnosti može doprinijeti osiguravanju zadovoljavajućeg nadzora nad populacijama glodavaca u okviru integriranog pristupa kontroli štetočina jer bi se dodao prethodno navedenim alternativnim tvarima koje ne zadovoljavaju kriterije za isključivanje te bi se mogla smanjiti uporaba antikoagulantnih rodenticida, koji općenito uzrokuju ozbiljnije zabrinutosti. S obzirom na to, kad se ta aktivna tvar ne bi odobrila, korisnicima bi se uskratilo sredstvo za kontrolu glodavaca koje bi moglo imati dodanu vrijednost i koje je barem jednako primjereno kao mnoge druge alternativne tvari koje su već u uporabi. Zbog toga bi neodobravanje kolekalciferola kao aktivne tvari imalo nerazmjeran negativan učinak na društvo u odnosu na rizike povezane s uporabom te tvari. Stoga je uvjet iz članka 5. stavka 2. točke (c) ispunjen.

                     (13)

                     Stoga je primjereno odobriti kolekalciferol za uporabu u biocidnim proizvodima vrste 14, podložno ispunjenju određenih specifikacija i uvjeta.

                     (14)

                     Budući da kolekalciferol ispunjava kriterij za isključivanje utvrđen u članku 5. stavku 1. točki (d) Uredbe (EU) br. 528/2012, trebao bi se odobriti na razdoblje od najviše pet godina kako je utvrđeno u članku 4. stavku 1. drugoj rečenici te uredbe.

                     (15)

                     Mjere predviđene ovom Uredbom u skladu su s mišljenjem Stalnog odbora za biocidne proizvode,

               DONIJELA JE OVU UREDBU:

            Članak 1.
            Kolekalciferol se odobrava kao aktivna tvar za uporabu u biocidnim proizvodima vrste 14, podložno specifikacijama i uvjetima iz Priloga.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 23. travnja 2019.

                  Za Komisiju

                  Predsjednik

               Jean-Claude JUNCKER

            (1)  SL L 167, 27.6.2012., str. 1.

            (2)  Direktiva 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (SL L 123, 24.4.1998., str. 1.).

            (3)  Biocidal Products Committee Opinion on the application for approval of the active substance: Cholecalciferol, Product type: 14 (Mišljenje Odbora za biocidne proizvode o zahtjevu za odobrenje aktivne tvari kolekalciferol, vrsta proizvoda 14), ECHA/BPC/180/2017.

            (4)  Delegirana uredba Komisije (EU) 2017/2100 оd 4. rujna 2017. o utvrđivanju znanstvenih kriterija za određivanje svojstava endokrine disrupcije u skladu s Uredbom (EU) br. 528/2012 Europskog parlamenta i Vijeća (SL L 301, 17.11.2017., str. 1.).

            (5)  https://echa.europa.eu/potential-candidates-for-substitution-previous-consultations

            (6)  https://circabc.europa.eu/w/browse/c29a57c2-e31d-43d8-9675-6aec345218cf

            (7)  https://circabc.europa.eu/sd/a/352bffd8-babc-4af8-9d0c-a1c87a3c3afc/Final%20Report%20RMM.pdf

            PRILOG

                        Uobičajeni naziv

                        Kemijski naziv prema IUPAC-u
                        Identifikacijski brojevi

                        Najmanji stupanj čistoće aktivne tvari (1)

                        Datum odobrenja

                        Datum isteka odobrenja

                        Vrsta proizvoda

                        Posebne odredbe

                        Kolekalciferol

                        Kemijski naziv prema IUPAC-u:
                        (3β,5Z,7E)-9,10-sekokolesta-5,7,10(19)-trien-3-ol
                        EZ br.: 200-673-2
                        CAS br.: 67-97-0

                        970 g/kg

                        1. srpnja 2019.

                        30. lipnja 2024.

                        14

                        Kolekalciferol se smatra potencijalnom tvari za zamjenu u skladu s člankom 10. stavkom 1. točkama (a) i (e) Uredbe (EU) br. 528/2012.
                        Odobrenja za biocidne proizvode podliježu sljedećim općim uvjetima:

                                    (1)

                                    Pri ocjeni proizvoda posebna se pozornost posvećuje izloženosti, rizicima i učinkovitosti povezanima sa svim uporabama na koje se odnosi zahtjev za odobrenje, a koje nisu uzete u obzir pri procjeni rizika za aktivnu tvar na razini Unije. Osim toga, u skladu s točkom 10. Priloga VI. Uredbi (EU) br. 528/2012, pri ocjeni proizvoda potrebno je ocijeniti i mogu li se zadovoljiti uvjeti iz članka 5. stavka 2. Uredbe (EU) br. 528/2012.

                                    (2)

                                    Proizvodi se odobravaju za uporabu samo u državama članicama u kojima je ispunjen barem jedan od uvjeta iz članka 5. stavka 2. Uredbe (EU) br. 528/2012.

                                    (3)

                                    U skladu s člankom 19. stavkom 4. točkom (d) Uredbe (EU) br. 528/2012 proizvodi se ne odobravaju za stavljanje na raspolaganje na tržištu za uporabu opće javnosti.

                                    (4)

                                    Nominalna koncentracija kolekalciferola u proizvodima ne smije biti veća od 0,075 % masenog udjela.

                                    (5)

                                    Proizvodi moraju sadržavati boju te agens koji uzrokuje averziju.

                                    (6)

                                    Proizvodi se ne smiju odobriti u obliku rasutog mamca.

                                    (7)

                                    Proizvodi u obliku kontaktnih formulacija, osim rasutog mamca, odobravaju se samo uz uvjet da ih upotrebljavaju osposobljeni profesionalni korisnici u zatvorenom prostoru na mjestima koja nisu dostupna djeci ili neciljnim životinjama.

                                    (8)

                                    Odobravaju se samo proizvodi koji su spremni za uporabu.

                                    (9)

                                    Primarna i sekundarna izloženost ljudi, neciljnih životinja i okoliša smanjuju se na najmanju moguću razinu razmatranjem i primjenom svih primjerenih i dostupnih mjera za smanjenje rizika. Među njima su, na primjer, ograničavanje uporabe na profesionalne korisnike ili osposobljene profesionalne korisnike, ako je to moguće, te utvrđivanje dodatnih posebnih uvjeta po kategoriji korisnika.

                                    (10)

                                    Mrtva tijela i nepojedeni mamci moraju se zbrinuti u skladu s lokalnim pravilima. Metoda zbrinjavanja mora se jasno opisati u sažetku opisa svojstava proizvoda iz nacionalnog odobrenja i mora se navesti na oznaci proizvoda.

                              Na odobrenja za biocidne proizvode koje moraju upotrebljavati osposobljeni profesionalni korisnici uz opće uvjete primjenjuju se i sljedeći uvjeti:

                                    (1)

                                    Proizvodi se smiju odobriti za uporabu u kanalizacijama, na otvorenom prostoru ili na odlagalištima otpada.

                                    (2)

                                    Proizvodi se smiju odobriti za uporabu u zatvorenim i zaštićenim mjestima za mamce samo ako se njima osigurava jednaka razina zaštite za neciljne vrste i ljude kao što se osigurava kutijama s mamcima zaštićenima od neovlaštenog pristupa.

                                    (3)

                                    Proizvodi se za trajno izlaganje smiju odobriti samo na mjestima s velikim izgledima za ponovnu najezdu ako se pokaže da su druge metode kontrole nedovoljne.

                                    (4)

                                    Proizvodi se ne smiju odobriti za uporabu u izlaganju mamaca u fazama.

                                    (5)

                                    Osobe koje stavljaju na tržište proizvode za osposobljene profesionalne korisnike dužne su osigurati da ti proizvodi budu dostupni isključivo osposobljenim profesionalnim korisnicima.

                              Na odobrenja za biocidne proizvode koje moraju upotrebljavati profesionalni korisnici uz opće uvjete primjenjuju se i sljedeći uvjeti:

                                    (1)

                                    Proizvodi se ne smiju odobriti za uporabu u kanalizacijama, na otvorenom prostoru ili na odlagalištima otpada.

                                    (2)

                                    Proizvodi se ne smiju odobriti za uporabu u trajnom izlaganju mamaca ili izlaganju mamaca u fazama.

                                    (3)

                                    Proizvodi se odobravaju samo za uporabu u kutijama s mamcima zaštićenima od neovlaštenog pristupa.

                                    (4)

                                    Osobe koje stavljaju na tržište proizvode za profesionalne korisnike dužne su osigurati da ti proizvodi ne budu dostupni općoj javnosti.

               (1)  Čistoća navedena u ovom stupcu bila je najmanji stupanj čistoće ocijenjene aktivne tvari. Aktivna tvar u proizvodu stavljenom na tržište može biti jednake ili različite čistoće ako je dokazano da je tehnički ekvivalentna ocijenjenoj aktivnoj tvari.


title: Provedbena uredba Komisije (EU) 2019/822 оd 17. svibnja 2019. o razvrstavanju određene robe u kombiniranu nomenklaturu

text:
                  22.5.2019

                  HR

                  Službeni list Europske unije

                  L 134/13

         PROVEDBENA UREDBA KOMISIJE (EU) 2019/822
         оd 17. svibnja 2019.
         o razvrstavanju određene robe u kombiniranu nomenklaturu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
         budući da:

                     (1)

                     Radi osiguravanja jedinstvene primjene kombinirane nomenklature priložene Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.

                     (2)

                     Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.

                     (3)

                     U skladu s navedenim općim pravilima robu opisanu u stupcu (1) tablice u Prilogu ovoj Uredbi trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).

                     (4)

                     Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.

                     (5)

                     Mjere predviđene u ovoj Uredbi u skladu su s mišljenjem Odbora za carinski zakonik,

               DONIJELA JE OVU UREDBU:

            Članak 1.
            Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.

            Članak 2.
            U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 17. svibnja 2019.

                  Za Komisiju,

                  u ime predsjednika,

               Stephen QUEST

                  Glavni direktor

                  Glavna uprava za oporezivanje i carinsku uniju

            (1)  SL L 269, 10.10.2013., str. 1.

            (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1).

            PRILOG

                        Opis robe

                        Razvrstavanje
                        (oznaka KN)

                        Obrazloženje

                        (1)

                        (2)

                        (3)

                        Proizvod (tzv. „vijčani pilot”) kružnog poprečnog presjeka, duljine otprilike 55 cm, vanjskog promjera 6 cm, od vruće pocinčanih čeličnih limova.
                        Jedan kraj pilota konusnog je oblika i ima navoj, a na drugom kraju je element u obliku slova U s rupama za vijke.
                        Proizvod je osmišljen za uvijanje u tlo ili drugi temelj te zatim za trajno učvršćivanje drvenih stupova određenih konstrukcija (kad se postave u određeni položaj, ostaju u tom položaju) njihovim montiranjem u element u obliku slova U i pričvršćivanjem vijcima.
                        Vijčani piloti upotrebljavaju se u drvenim konstrukcijama, solarnim energetskim sustavima, vrtnim konstrukcijama i konstrukcijama za priredbe, ogradnim sustavima, oglasnim panoima i natpisima itd.
                        Vidjeti sliku (1).

                        7308 90 59

                        Razvrstavanje se utvrđuje u skladu s općim pravilima 1 i 6 za tumačenje kombinirane nomenklature, napomenom 3 uz odsjek XV i nazivima oznaka KN 7308 , 7308 90  i 7308 90 59 .
                        Proizvod ima objektivna svojstva „dijelova konstrukcija” iz tarifnog broja 7308 . Posebno je osmišljen za montažu konstrukcijskih elemenata; kad se konstrukcija postavi, ostaje u tom položaju. Ima rupe u koje se tijekom montaže uvijaju vijci kako bi se njima pričvrstili konstrukcijski elementi (vidjeti i objašnjenja Harmoniziranog sustava (HSEN) za tarifni broj 7308 , stavak 1.).
                        Isključeno je razvrstavanje u tarifni broj 7326  kao ostali proizvodi od željeza ili čelika jer se proizvodi koji se upotrebljavaju u konstrukcijama razvrstavaju u tarifni broj 7308  (vidjeti i objašnjenja Harmoniziranog sustava za tarifni broj 7326 , točku (1)).
                        Proizvod se stoga razvrstava u oznaku KN 7308 90 59  kao ostali dijelovi konstrukcija od čelika.

               (1)  Slika je samo informativna.


title: Provedbena uredba Komisije (EU) 2019/823 оd 17. svibnja 2019. o razvrstavanju određene robe u kombiniranu nomenklaturu

text:
                  22.5.2019

                  HR

                  Službeni list Europske unije

                  L 134/16

         PROVEDBENA UREDBA KOMISIJE (EU) 2019/823
         оd 17. svibnja 2019.
         o razvrstavanju određene robe u kombiniranu nomenklaturu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
         budući da:

                     (1)

                     Radi osiguravanja jedinstvene primjene kombinirane nomenklature koja je priložena Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.

                     (2)

                     Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.

                     (3)

                     U skladu s navedenim općim pravilima robu opisanu u stupcu (1) tablice u Prilogu ovoj Uredbi trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).

                     (4)

                     Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.

                     (5)

                     Mjere predviđene u ovoj Uredbi u skladu su s mišljenjem Odbora za carinski zakonik,

               DONIJELA JE OVU UREDBU:

            Članak 1.
            Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.

            Članak 2.
            U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 17. svibnja 2019.

                  Za Komisiju,

                  u ime predsjednika,

               Stephen QUEST

                  Glavni direktor

                  Glavna uprava za oporezivanje i carinsku uniju

            (1)  SL L 269, 10.10.2013., str. 1.

            (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).

            PRILOG

                        Opis robe

                        Razvrstavanje
                        (oznaka KN)

                        Obrazloženje

                        (1)

                        (2)

                        (3)

                        Gotovi proizvod od ljudske kose koji se sastoji od pramena uređene ljudske kose povezanog na korijenima vlasi. Povezani korijeni vlasi pramena su bez daljnje prerade spremni za spajanje s vlastitom kosom osobe primjenom topline.
                        Vidjeti sliku (*1).

                        6704 20 00

                        Razvrstavanje se utvrđuje u skladu s općim pravilima 1 i 6 za tumačenje kombinirane nomenklature i nazivima oznaka KN 6704  i 6704 20 00 .
                        Zbog povezivanja na korijenima vlasi smatra se da je proizvod dalje obrađen u odnosu na ono što je utvrđeno u tarifnom broju 6703 . Stoga se isključuje razvrstavanje u tarifni broj 6703  kao ljudska kosa, uređena, istanjena, bijeljena ili drukčije obrađena.
                        Radi povezivanja na korijenima vlasi i činjenice da je proizvod bez daljnje prerade spreman za spajanje s vlastitom kosom osobe, treba ga smatrati vlasuljarskim proizvodom obuhvaćenim tarifnim brojem 6704  (vidjeti i Objašnjenja Harmoniziranog sustava za tarifni broj 6704 , stavak 1., prvi podstavak).
                        Proizvod se stoga razvrstava u oznaku KN 6704 20 00  kao pletenice i slično, od ljudske kose.

               (*1)  Slika je samo informativne naravi.


title: Provedbena uredba Komisije (EU) 2019/1266 оd 24. srpnja 2019. o izmjeni Uredbe (EZ) br. 1484/95 u vezi s određivanjem reprezentativnih cijena u sektorima mesa peradi i jaja i za albumin iz jaja

text:
                  29.7.2019

                  HR

                  Službeni list Europske unije

                  L 200/1

         PROVEDBENA UREDBA KOMISIJE (EU) 2019/1266
         оd 24. srpnja 2019.
         o izmjeni Uredbe (EZ) br. 1484/95 u vezi s određivanjem reprezentativnih cijena u sektorima mesa peradi i jaja i za albumin iz jaja
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 183. točku (b),
         uzimajući u obzir Uredbu (EU) br. 510/2014 Europskog parlamenta i Vijeća od 16. travnja 2014. o utvrđivanju trgovinskih aranžmana primjenjivih na određenu robu dobivenu preradom poljoprivrednih proizvoda i stavljanju izvan snage uredaba Vijeća (EZ) br. 1216/2009 i (EZ) br. 614/2009 (2), a posebno njezin članak 5. stavak 6. točku (a),
         budući da:

                     (1)

                     Uredbom Komisije (EZ) br. 1484/95 (3) utvrđena su detaljna pravila za provedbu sustava dodatnih uvoznih carina i određene su reprezentativne cijene u sektorima mesa peradi i jaja i za albumin iz jaja.

                     (2)

                     Iz redovitog praćenja podataka na temelju kojih se određuju reprezentativne cijene za proizvode od mesa peradi i jaja i za albumin iz jaja proizlazi da je reprezentativne uvozne cijene za određene proizvode potrebno izmijeniti, uzimajući u obzir razlike u cijeni ovisno o podrijetlu.

                     (3)

                     Uredbu (EZ) br. 1484/95 stoga bi trebalo na odgovarajući način izmijeniti.

                     (4)

                     Budući da je potrebno osigurati što skoriju primjenu ove mjere nakon što ažurirani podaci postanu dostupni, ova Uredba treba stupiti na snagu na dan objave,

               DONIJELA JE OVU UREDBU:

            Članak 1.
            Prilog I. Uredbi (EZ) br. 1484/95 zamjenjuje se tekstom iz Priloga ovoj Uredbi.

            Članak 2.
            Ova Uredba stupa na snagu na dan objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 24. srpnja 2019.

                  Za Komisiju,

                  u ime predsjednika,

               Jerzy PLEWA

                  Glavni direktor

                  Glavna uprava za poljoprivredu i ruralni razvoj

            (1)  SL L 347, 20.12.2013., str. 671.

            (2)  SL L 150, 20.5.2014., str. 1.

            (3)  Uredba Komisije (EZ) br. 1484/95 od 28. lipnja 1995. o utvrđivanju detaljnih pravila za provedbu sustava dodatnih uvoznih carina i određivanju reprezentativnih cijena u sektorima mesa peradi i jaja i za albumin iz jaja te stavljanju izvan snage Uredbe br. 163/67/EEZ (SL L 145, 29.6.1995., str. 47.).

            PRILOG

                     „PRILOG I.

                                 oznaka KN

                                 Opis robe

                                 Reprezentativna cijena
                                 (EUR/100 kg)

                                 Jamstvo iz članka 3.
                                 (EUR/100 kg)

                                 Podrijetlo (1)

                                 0207 12 90

                                 Trupovi peradi vrste Gallus domesticus pod nazivom „65 % piletina”, zamrznuti

                                 142,5

                                 0

                                 AR

                                 0207 14 10

                                 Rezani dijelovi peradi vrste Gallus domesticus bez kostiju, zamrznuti

                                 235,4

                                 19

                                 AR

                                 206,5

                                 28

                                 BR

                                 222,7

                                 23

                                 TH

                                 1602 32 11

                                 Pripravci nekuhane peradi vrste Gallus domesticus

                                 276,1

                                 3

                                 BR

               ”

               (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.).